Sei Debüt hod a am Broadway im Stickl Heartland gem. Boid is aa Hollywood auf'n Penn aufmerksam woan. Fia sein easchtn Kinofuim Die Kadetten von Bunker Hill isa 1981 nem am Tom Cruise vor da Kamera g'standn. Zwens seim akribischen Perfektionismus und da extrema Vorbreitung af seine Roin, isa (in Alehnung an'n Robert De Niro ois oana vo de bekanntastn Vatreta vom Method Acting) aa „Sean De Niro“ gnennd woan.